Hrvace: održan redoviti radni sastanak i podjela paketa u sklopu projekta ˝Zaželi˝

U sklopu projekta ˝Ja to mogu, ja to želim IV˝ jedna od aktivnosti koja se provodi je i podjela paketa kućanskih i osnovnih higijenskih potrepština za krajnje korisnike.

Danas, 08.05.2025. godine nakon održanog redovitog mjesečnog sastanka počela je podjela paketa za mjesec svibanj. Do sada je podijeljeno 1056 paketa a cjelokupni iznos za nabavu kućanskih i osnovnih higijenskih potrepština financiran je iz Europskog socijalnog fonda Plus.

Podsjetimo, u sklopu projekta Zaželi zaposleno je 16 žena koje svojim radom i aktivnostima pružaju potporu i podršku za najmanje 96 korisnika, odnosno osoba starijih od 65 godina s područja općine Hrvace i grada Sinja.

Razdoblje provedbe projekta je od 13.ožujka 2024. do 13.ožujka 2027.godine.

